ጠቅላይ ሚኒስትር ዶክተር አብይ የመካከለኛ ገቢ ግብር ከፋዮች ቢሮ ድንገተኛ ጉብኝት አደረጉ
ጠቅላይ ሚኒስትር ዶክተር አብይ አህመድ በዛሬው ዕለት በፌዴራል የመካከለኛ ገቢ ግብር ከፋዮች ቢሮ ድንገተኛ ጉብኝት አደረጉ፡፡በጉብኝታቸው ወቅት የመካከለኛ ገቢ ግብር ከፋዮች ቢሮ ገለጻ ያደረጉላቸው ሲሆን ከቢሮው ሰራተኞች ጋር እንዲሁም የዜግነት ኃላፊነታቸውን ለመወጣት እየተጠባበቁ ከነበሩ ግብር ከፋዮች ጋር ተገናኝተዋል፡፡ከሳምንት በፊት ከሚኒስትር መስሪያ ቤቶችና ተጠሪ ተቋማት ኃላፊዎች ጋር የአፈጻጸም ግምገማዎች በተካሄደበት ወቅት እንደተገለፀው የመንግስት ተቋማትና ሰራተኞች የሚጠበቅባቸውን እየተወጡ መሆኑን ለማረጋገጥ ይህን መሰል ድንገተኛ ጉብኝቶች እንደሚቀጥሉ ጠቅላይ ሚኒስትሩ ገልጸዋል፡፡ (ምንጭ፡-የጠቅላይ ሚኒስትር ጽ/ቤት)